उपरोक्त बातें उस महान सम्राट अशोक की हैं, जिसके अशोक-चक्र को भारत के झंडे में स्थान मिला है। उसी सम्राट के राज-चिन्ह (चार शेर) को भारत का राष्ट्रीय प्रतीक घोषित किया गया है। हमारे देश में सेना का सबसे बड़ा युद्ध सम्मान ‘अशोक चक्र’ भी अशोक के नाम पर ही है। यह घोर आश्चर्य का विषय है कि भारत के ऐसे सर्वकालिक महान चक्रवर्ती राजा अशोक को आज बिल्कुल भुला दिया गया है। उनकी जन्मतिथि चैत्र शुक्ल अष्टमी को होती है। पूरे भारतवर्ष में कहीं भी अशोक जयंती नहीं मनाई जाती, ना ही ऐसे सम्राट की जयंती पर राष्ट्रीय अवकाश घोषित किया गया है।